नयाँ कष्टकर नियम आइसकेपछि त्यसलाई सामना गर्नुको विकल्प रहेन। जो उच्च शिक्षा लिने, केही नयाँ कुरा सिक्ने वा अनुभव लिने अभिलाषाले बेलायत आएका छन्, तिनीहरुका लागि सम्भावनाको ढोका अझै खुल्ला छ। हो, कमाउने सुरमा मात्र बेलायत भासिनेका लागि अब दिन सुनौलो रहेन तर बेलायतको डिग्री साथमा बोकेर स्वदेश फर्कंदा आफ्नो करिअर बन्ने वा अन्य मुलुक जान इच्छा भए त्यो बाटो पनि खुल्ला हुने सोच भएका विद्यार्थी अझै आत्तिनुपर्ने अवस्था छैन। बेलायत सरकारलाई अध्ययनमा दृढ संकल्प हुने जेहन्दार र तेज विद्यार्थी अझै पनि खांचो छ।
